Беседа:Мартин Светлославов – Мъци

message: Когато сложа блокиран сайт за източник, там пише, че трябва да се свържа с някой си за да прецени дали може да остане, ама не пише как да се свържа с този някой си. В случая пък искам да посоча видео в YouTube за източници (не знам защо това не е позволено след като освен субтитри, т.е. стандартна статия, към нея има и видео и аудио) и рекламен сайт. Под рекламен сайт имам предвид, че за да докажа, че има мърч, трябва да дам линк към неговия мърч с фразите, които са му популярни. Т.е. източниците се бият с други правила. Илиев2010 (беседа) 16:11, 6 декември 2023 (UTC)
replies: text: Кой източник искаш да сложиш? Carbonaro. (беседа) 16:19, 6 декември 2023 (UTC)
replies: text: : Вече не помня. Казус е също, че обикновено като намеря блокиран сайт, след това откривам същия текст в неблокиран сайт и така пак му слагам източник.

text: : В случая как да докажа, че има мърч и кои фрази ползва в него, и в същото време това да не бъде третирано като реклама? Илиев2010 (беседа) 16:54, 6 декември 2023 (UTC)
replies: text: ::А какви са аргументите "мърч"-ът и жаргонните изрази, използвани от обекта на статията, която и без друго звучи като рекламен текст, да бъдат включени като част от съдържанието на енциклопедична статия? И ако това е спорно решение (отново – моля да го аргументирате), добавянето на връзки към store-ве, каквито и да са съображенията, е недопустимо, тъй като е в интерес единствено на обекта на статията, евентуално на редактора, който в нарушение на У:КНИ пише поръчков материал, и в нарушение на правилата на Уикипедия, които, сигурна съм, като опитен редактор, познавате много добре. ~ Pelajanela // беседа 17:06, 6 декември 2023 (UTC)
replies: text: ::: Да, наистина няма нужда от добавяне на връзка към интернет магазина му. Ако някъде се споменава, че развива такава дейност – идеално. Знаеш ли, за мен по-важно е да има снимка. Това какви фрази използва, също може би е от значение, но не знам... Carbonaro. (беседа) 17:43, 6 декември 2023 (UTC)
replies: text: :::: Мърчандайзинг си е дума и връзката към нея е част от принципите за вътрешни препратки. Да сложа линк към магазина му за мърч е реклама, не съм го правил и тъкмо по този повод питам как да покажа, че има мърч, без да дам линк към мърч. А че има мърч е в контекста на образованието му и неговата успешна употреба на практика. Макар да не е назован пряко никъде така, аз съзирам в успеха му един образован скрит предприемач. Фразите за компоти и лисици са емблематични, както примерно хващането между краката за Майкъл Джексън. Уви има редактори, които унищожават статии в БГ Уикипедия единствено защото касаят хора или бизнес, които са успешни във ваденето на пари (не случайно, а защото правят стойностни неща). Ако са неуспешни хора без кариера статиите им вероятно нямаше да бъдат обект на безпочвени атаки. Илиев2010 (беседа) 18:03, 6 декември 2023 (UTC)
replies: text: :::::

text: :::::

text: :::::Твърди кой (освен Вас)? Или по-точно кои независими, авторитетни източници? Всъщност, Вие сам казвате – макар да не е назован пряко никъде така. Аз разбирам какво казвате, но Вие, сигурна съм, разбирате, че У:БОИ се отнася до всяка статия в Уикипедия, независимо от темата. Има ли данни за приходите на обекта на статията от продажба на рекламни продукти на търговската му марка (ако приемем, образно казано, че самият той е ™, или действително има и прави успешен бизнес от регистрирани търговски марки, лога и прочее)? Какво прави този мърч по-значим от всеки друг (отново и за всичко – кой го твърди и въз основа на какви факти?), за да бъде засяган изобщо въпросът за наличието му; или ако би бил споменат поради много солидни аргументи – това да е направено оценъчно (успешен, по-успешен, най-успешен и т.н.)?

text: :::::Държа да Ви уверя, че въпросите, които Ви задавам, са въпросите, които си задавам като търсещ знание в и четящ Уикипедия – не Ви държа сметка. Дори да оставим настрана правилата и принципите – което, надявам се, не предлагате да направим и е в противоречие с отношението към Уикипедия и на двама ни :)  ~ Pelajanela // беседа 18:58, 6 декември 2023 (UTC)
replies: text: :::::: Аз не съм написал в статията, че е предприемач, така че не разбирам защо искате да доказвам, че е такъв. Оригинални изследвания не правя в Уикипедия. Направих едно преди години, като открих произхода на националния ни химн, бях попарен и разбрах, че тук е недопустимо. Ако съм написал, че вероятно или на база на образованието си Мъци има успех, това е било защото съм го прочел някъде, а не защото така ми е хрумнало. Ако няма линк причината е вероятно тази, заради която създадох тази тема - че е от сайт, който е блокиран  - YouTube, Facebook, видео, на което Мъци си го казва (в БНР сайта мисля, че го казва в аудио файла), баннат сайт. Илиев2010 (беседа) 19:07, 6 декември 2023 (UTC)
replies: text: :::::::  Как да докажа, че Мъци има емблематични изрази, които използва многократно във видеата си и продават мърча му, ако не мога да дам за източник самите видеа, собствения му Инстаграм и сайтовете за мърч (защото би било реклама)? Да, знам, че ако го намеря коментирано в Ню Йорк Таймс, мога да ги цитирам, но не винаги има такива идеални обстоятелства. Илиев2010 (беседа) 18:08, 7 декември 2023 (UTC)
replies: text: ::::::::Когато няма такива обстоятелства – нямате надежден, проверим източник и не включвате подобна информация. Както когато нямате шофьорска книжка, независимо дали Ви е отнета или никога не Ви е била издавана, не шофирате. Това е :)

text: ::::::::И не, "защото съм го прочел някъде" не е и не може да бъде източник и е еквивалентно на "защото така ми е хрумнало".

text: ::::::::Кой казва, че източниците са емблематични – феновете му? Чудесно, тогава те са "информирани". А тези, които не знаят кой е Мъци и тепърва ще откриват "емблематичните му изрази" тук или там, сами ще преценяват дали са такива, използвайки критичното и естетическото си мислене. Няма нужда Уикипедия да им го казва. Не просто няма нужда – Уикипедия не трябва да поднася мнения, представени като факти, при никакви обстоятелства и за никого. Също така е недоказуемо какво продава мърча на Мъци – освен, евентуално, представително маркетингово проучване.

text: ::::::::Ще си позволя да попитам – защо настоявате? ~ Pelajanela // беседа 18:40, 7 декември 2023 (UTC)
replies: text: :::::::::  Как да нямам надежден, проверим източник, като го имам не просто записано черно на бяло, ами Мъци го казва по 20 пъти във всеки свой клип? Нямам източник, който да не бъде използван за маркетинг, това е съвсем различно. Ако напишете тези фрази в Интернет, с лекота ще откриете неопровержими доказателства, че те са негово дело. И не мърча е същественото в изречението, аз да питам защо забихте на него, а казвам, че доказателство, че той има тези фрази, че те са емблематични и че той сам си ги определя като такива е, че сам ги избира за такива. Изобщо не съм съгласен, че някаква естетика определяла това. Затова Ви дадох линк към статията за Майкъл Джексън, където е записано, че той се хваща между краката. Това, с какво е известен, не е нечие мнение, Ваше мнение е, че той не е известен с това, просто защото нямате информация по темата и смятате, че предстои да се доказва. Написах Ви защо тези фрази са негова "запазена марка".

text: ::::::::: Продължавате и да ми търсите сметка защо не трябва да пиша нещо, което... изобщо не съм писал. В статията никъде не съм написал, че той е предприемач. Все пак, да Ви питам, ако Вие сте завършили музикално образование и след това имате успешна кариера като пианист, нима това не е доказателство за причинно-следствена връзка, или си е само както го определяте - "мнение"? Илиев2010 (беседа) 19:58, 7 декември 2023 (UTC)
replies: text: ::::::::::  - Твърденията на личността за собствената ѝ значимост/емблематичност/успех не са надежден източник. Ако външно, независимо от личността лице, не е оценило въпросните изрази като "емблематични", не е работа на редакторите в Уикипедия да правят подобна оценка. Elizaiv22 (беседа) 23:42, 7 декември 2023 (UTC)
replies: text: :::::::::::  Нямам какво повече да добавя. Pelajanela и Elizaiv22 бяха повече от ясни по този въпрос. Ако не си могъл да намериш благонадежден, нетривиален източник, доказващ значимостта на изразите, то тогава тази информация не е трябвало да я добавяш към тази страница. Radiohist (беседа) 00:02, 8 декември 2023 (UTC)
replies: text: :::::::::::: Radiohist, объркал съм линка, затова не сте открили там потвърждение, но нямам време да открия това с емблематичните му две фрази. Не знам защо е тази битка да се изтрие това, с което е известен. Предавам се. Илиев2010 (беседа) 08:04, 8 декември 2023 (UTC)
thread_title:  Как да вкарам забранен адрес?